open-index/open-wikipedia-markdown huggingface dataset:
תפר זהוב-ראש

**תפר זהוב-ראש** (שם מדעי: *Cisticola exilis*) היא מין של ציפור שיר ממשפחת התפריים, החיה בדרומה של אסיה מסין והודו ומזרחה לאינדונזיה, הפיליפינים ועד אוסטרליה.

## תיאור
תפר זה הוא קרובו של התפר החי בישראל, באורך של 9 עד 11 ס"מ בקירוב ומשקל של 6 עד 10 גרם בקירוב, כשהזכרים מעט יותר גדולים מהנקבות. הוא בעל זנב ארוך המשמש ליציבה וצבעו הוא חום-בהיר בחלק העליון ולבן-שמנת בבטן והאזור התחתון כשהכנפיים והזנב מפוספסים בשחור או חום כהה. הראש גדול וצהוב עם גרון לבן וכיפה ועורף בעלי נוצות מעט זהובות. רוב השנה הזכרים והנקבות הבוגרים דומים, אך בעונת הרבייה הזכרים מפתחים נוצות גוף זהובות יותר וראשם מכתים-מזהיב כשהסנטר נשאר בהיר. כמו כן הזנב של הזכר מתקצר מעט, מה שהתברר כמסייע לברירה המינית ולהצלחה במשיכת נקבות.

התפר מצוי בטבע לאורך דרומה של אסיה במגוון בתי גידול, לרוב בסוואנות, יערות שונים, חורשים, בתות וסבכים וכן בגדות נהרות וביצות או שטחים חקלאיים מוצפים. הוא מצוי לרוב באזורים נמוכים אך יכול לחיות עד גובה של 1,800 מטר. עם זאת הוא מתרחק ממקומות סגורים ולרוב מצוי בקרבה לקרקע עשבונית.

הוא אוכל כל שלרוב ניזון מחרקים ושבלולים קטנים אך מגוון בזרעים ובפירות שונים. זהו עוף החי בחבורות ומשנה את אורח חייו בהתאם לאזור ממונוגמי או פוליגמי.

תפוצתו רחבה והוא איננו בסכנה בטבע.

## תת-מינים
ישנם 12 תת-מינים שלו:

* C. e. tytleri
* C. e. erythrocephalus
* C. e. equicaudatus 
* C. e. courtoisi
* C. e. volitans
* C. e. semirufus
* C. e. rusticus
* C. e. lineocapilla
* C. e. diminutus
* C. e. alexandrae
* C. e. exilis
* C. e. polionotus

## קישורים חיצוניים

## הערות שוליים

קטגוריה:טקסונים שתוארו בידי תומאס הורספילד
קטגוריה:בעלי חיים שתוארו ב-1827
קטגוריה:תפריים
קטגוריה:תאילנד: עופות
קטגוריה:אוסטרליה: עופות
חטפית עקעקית סיישל

**חטפית עקעקית סיישל** (שם מדעי: *Copsychus sechellarum*) היא מין ציפור שיר קטנה ממשפחת החטפיתיים האנדמית לאיי סיישל שבאוקיינוס ההודי והיא מצויה בטבע בסכנת הכחדה. בעבר הוא שויך לסוג *Cochoa* ממשפחת הקיכליים.

## תיאור
חטפית זו דומה במראה לעקעק וכמותו בעלת גוונים כחולים-כהים עם קצוות שחורים וכנפיים בעלי פסים לבנים לאורכם. הוא מגיע לאורך של כ-25 ס"מ, בעל משקל של 65 גרם לנקבות ו-76 גרם לזכרים. ככל הנראה זו החטפית הגדולה ביותר בעולם, אשר ממדיה קשורים לענקיות איים עקב בידודה היחסי. מין זה יכול לחיות מעל 15 שנה בטבע, זמן ארוך יחסית.

בעבר מין זה היה נפוץ באופן נרחב לאורך איי סיישל העיקריים, באזורי חורשים, מטעים וגנים שונים ולרוב הוא נמצא בין פסולת העלים בשיחור אחרי מזון כמו חרקים. עם זאת הגעת האדם לסיישל, הרס בית גידולו והכנסת מינים פולשים טורפים כמו חתולים וחולדות, אשר טרפו בוגרים וצעירים בהצלחה הפחיתו מאוד את מספרו. עד 1970 המין היה על סף הכחדה, עם רק 16 פרטים חיים, כולם על האי פריגט  המבודד בצפון-מזרח הארכיפלג. כיום האוכלוסייה מופצת גם לאיים האי קוסין , האי אריד  והאי דניס  שלצד האי פריגט. האוכלוסייה העולמית כבר עלתה בשנים האחרונות ל-240 פרטים ועדיין הוא מצוי בסכנת הכחדה בטבע, זאת נוסף לכך שיש לעופות ששרדו מגוון גנטי נמוך ביותר.

## קישורים חיצוניים

## הערות שוליים

קטגוריה:חטפיתיים
קטגוריה:סיישל: עופות
סבכון צהוב-כתר

**סבכון צהוב-כתר** (שם מדעי: *Setophaga coronata*) הוא מין ציפור קטנה בת למשפחת סבכי העולם החדש. הסבכון דומה מעט לסבכי אך הוא מצוי בטבע באמריקה הצפונית וכן באמריקה המרכזית.

המין תואר למדע ב-1766 בידי החוקר קארולוס לינאוס.

## מאפיינים
מין זה מגיע לאורך שלן 12 עד 15 ס"מ בקירוב, בעל מוטת כנפיים של 19 עד 24 ס"מ ומשקלו 9.9 עד 17.7 גרם בקירוב, כשתת-מינים שונים בעלי הבדלי גדלים קטנים. צבעו הוא אפור-כהה עד שחור בחלק העליון עם כנפיים וזנב שחורים בעלי קצוות לבנים וראש אפור. המקור והעיניים שחורים וסביבם טבעות לבנות והסנטר והגרון לבנים עם אזורים צהובים לאורכם. בחלק מהמופעים ישנו "כתר" צהוב ממנו קיבל המין את שמו.

סבכי זה הוא שוכן לאורך יערות מחטניים ואחרים, חורשים, בתות וסבכים וכן בהרים בעלי צמחייה אלפינית. המין נודד בחורפים הקשים דרומה לאזורים חמימים סביב מקסיקו ואמריקה המרכזית וכן מגיע לקריביים.

הוא מחפש מזון ביער באופן פעיל, לעיתים בקבוצות הכוללות עופות נוספים וצד מגוון חרקים ושאר חסרי חוליות וכן ניזון ממספר זרעים ופירות יער כשהם נפוצים ונוזלים המופרשים מכנימות מסוימות.

זוג סבכונים מקננים ביערות מחטניים או יערות מעורבים בין הענפים, ובקן עשוי זרדים הם מטילים 4 עד 5 ביצים הבוקעות כעבור 12 עד 13 ימים והגוזלים גדלים במהירות ועוזבים כעבור 10 עד 14 ימים מהבקיעה.

## תת-מינים
* S. c. coronata
* S. c. auduboni
* S. c. nigrifrons
* S. c. goldmani

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:סבכי העולם החדש
קטגוריה:ארצות הברית: עופות
קטגוריה:גואטמלה: עופות
קטגוריה:בעלי חיים שתוארו ב-1766
אדום-חזה של האי הצפוני

**אדום-חזה של האי הצפוני** (שם מדעי: *Petroica longipes*) הוא מין של ציפור שיר מהמשפחה אדומי-חזה אוסטרליים האנדמית לניו זילנד. מין זה הוא קרובו לסוג של שחור-החזה הנדיר. בעבר הוא היה קשור יחדיו עם המין אדום-חזה של האי הדרומי (*Petroica australis*) לאותו המין, אך בדיקות מורפולוגיות הפרידו אותם למינים נפרדים.

בעבר אוכלוסייתו הייתה רחבה מאוד לאורך האי הצפוני של ניו זילנד ולמרות שאיננו מצוי בסכנה האוכלוסיות שלו מצויות בירידה בטבע.

אדום-חזה זה מגיע לאורך של 18 ס"מ ולמשקל של 26 עד 35 גרם. הוא בעל נוצות אפורות כהות עד-שחורות לאורך הגוף, כשהבטן יותר אפורה בהירה עם כתם לבן לאורכה והוא בעל פסים בהירים על חלקו העליון. הוא בעל דו-צורתיות זוויגית והזכרים בעלי נוצות כהות מעט יותר משל הנקבות והם מעט גדולים יותר מהם.

התפוצה שלו היא מחבל אוקלנד ודרומה עד ולינגטון והוא נפוץ גם באיים קטנים כמו מוקויה , אי המחסום הקטן  והאי קפיטי . לרוב הוא חי סביב חורשי אשור דרומי ועצי *Podocarpus* על קרקע היערות.

זהו מין שוכן קרקע החי בקבוצות קטנות המתהלכות על קרקע היער בחיפוש מזון. חלק מהפרטים מחפשים באופן פעיל טרף בין העלים והצמחייה או גזעי העצים, בעוד אחרים אורבים בהתמנה לטרף מתאים. הם אוכלים חסרי חוליות שונים ביניהם ציקדות, חגבי ווטה, שלשולים, חלזונות, עכבישים ופירות. אדום-החזה מאחסן מזון שופע במזווים והוא מסתיר אותם מבני זוגו, כאשר בני הזוג גונבים באופן פעיל מבני זוגם.

## קישורים חיצוניים

## הערות שוליים


North Island Robin - Toutouwai (51694681967).jpg
North Island Robin (51578702387).jpg
NZ North Island Robin 4.jpg
Juvenile NZ Robin.jpg
NZ Robin standing on pack.jpg


קטגוריה:אדומי-חזה אוסטרליים
קטגוריה:ניו זילנד: עופות אנדמיים
קטגוריה:בעלי חיים שתוארו ב-1827
לבן-עין מרוסן

**לבן-עין מרוסן** (שם מדעי: *Zosterops conspicillatus*) הוא מין ציפור שיר מהמשפחה לבני-עין האנדמי לאיי מריאנה והוא מצוי בטבע בסכנת הכחדה.

## תיאור
לבן-העין מגיע לאורך ממוצע של 10 ס"מ ולמשקל של 7.9 עד 10.5 גרם בממוצע. הוא בעל עיניים גדולות שחורות עם טבעות לבנות סביבן, ובעל נוצות ירוקות-זית עם כנפיים וזנב כהים מעט ובטן צהובה.

הוא שוכן לרוב ביערות בקבוצות קטנות ומחפש בין הענפים והעלים חרקים שונים כמו חיפושיות אך גם פירות וצוף. פרטים אלה טריטוריאליים ויגרשו מסיגי גבול, בין ממינם ובין ממינים אחרים כמו מיזומלה מיקרונזית.

באי סאיפאן מצויה האוכלוסייה הגדולה ביותר של לבן-העין ובה כ-534,000 ציפורים בסאיפן בלבד, מחצית מהאוכלוסייה העולמית. עם זאת בירוא היערות שבהם הוא חי, והחדרת המין הפולש בויגה עצים חום לאי גרמה להפחתה ניכרת של האוכלוסייה, ולהכחדת תת-המין שהיה אנדמי לגואם. למרות שהאוכלוסייה השתקמה מעט בשנים האחרונות עוד לא חל מפקד חדש, כך שממשיכים להעריך שהמין מצוי בסכנה בטבע. המין בעלת מספר תוכניות שימור כמו "National Aviary" ובגן החיות של סדגוויק .

## טקסונומיה
ישנם 2 תת-מינים של לבן-העין אך אחד מהם נכחד:
* **לבן-עין מרוסן** (*Zosterops conspicillatus conspicillatus*) – נכחד מגואם מאז 1983.
* לבן-עין סאיפאן (*Zosterops conspicillatus saypani*) – מצוי בסכנה בטבע וחי באיי מריאנה הצפוניים: טיניאן, סאיפאן ואגיג'אן .

בנוסף המין *Zosterops rotensis* נחשב בעבר לתת-מין של מין זה.

## קישורים חיצוניים

## הערות שוליים

קטגוריה:מינים קרובים לסיכון
קטגוריה:טקסונים שתוארו בידי היינריך פון קיטליץ
קטגוריה:לבני-עין
קטגוריה:בעלי חיים שתוארו ב-1832
2004 באסטרונאוטיקה

בערך זה מצוינים אירועים בולטים שהתרחשו במהלך שנת 2004 ונוגעים לתחום האסטרונאוטיקה.

## אירועים בולטים
[שמאל|ממוזער|200Px|חללית [ספייס שיפ 1 בנחיתה]]
בשנת 2004 בוצעו 56 שיגורים מהם 24 (43%) על ידי רוסיה.
* 21 ביוני – טיסה מאוישת ראשונה של ספייס שיפ 1, חללית פרטית ללא מעורבות ממשלתית כטיסה תת-מסלולית.
* 1 ביולי – גשושית קאסיני החלה בחקר שבתאי וסביבתו לאחר 7 שנות טיסה.
* 2 באוגוסט – שיגור גשושית מסנג'ר לכיוון כוכב הלכת חמה.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### טיסות מאוישות לתת-מסלול

### חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
ג'אלין סמית'

**ג'אלין סמית**' (באנגלית: **Jaleen Smith**; נולד ב-24 בנובמבר 1994) הוא כדורסלן קרואטי יליד-ארצות הברית המשחק בעמדות הגארד בבחצ'שהיר קולג'י מליגת העל הטורקית בכדורסל והיורוקאפ, ובנבחרת קרואטיה.

## קריירת מועדונים
לאחר ששיחק כדורסל מכללות באוניברסיטת ניו המפשייר ולא נבחר בדראפט ה-NBA 2017 חתם סמית' בהיידלברג מהליגה הגרמנית השנייה בכדורסל.

ב-2019 הוא עבר לריזן לודוויגסבורג מהבונדסליגה. בעונת 2020/21 הוא נבחר ל-MVP של ליגת העל הגרמנית לאחר שהעמיד ממוצעים של 15.7 נקודות, 5.3 ריבאונדים, 5.6 אסיסטים ו-1.7 חטיפות למשחק.

ב-25 באוגוסט 2021 חתם סמית' לשלוש שנים באלבה ברלין מהבונדסליגה והיורוליג, עימה זכה ב-2022 בדאבל (אליפות וגביע).

ב-20 ביולי 2023 חתם לשנתיים ב מהסרייה א' באיטליה והיורוליג, אך ב-24 בדצמבר עבר לפרטיזן בלגרד מהליגה האדריאטית והיורוליג לשארית עונת .

בקיץ 2024 חתם סמית' בבחצ'שהיר קולג'י מליגת העל הטורקית בכדורסל והיורוקאפ.

## קריירה בנבחרת הלאומית
ביולי 2022 הביעה פדרציית הכדורסל הקרואטית עניין באזרוחו של סמית' על מנת שישחק במדי הנבחרת הלאומית ביורובאסקט 2022. באוגוסט 2022 הופיע סמית' לראשונה במדי  במשחק ידידות מול , וב-25 באוגוסט ערך את המשחק הרשמי הראשון שלו בקדם מוקדמות אליפות אירופה בכדורסל 2025 מול . הוא הופיע במדי הנבחרת באליפות אירופה, בה הודחה בשמינית הגמר על ידי , והעמיד ממוצעים של 12 נקודות, 2.7 ריבאונדים ו-4.7 אסיסטים.

## קישורים חיצוניים

*פרופיל, באתר פיב"א

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלנים קרואטים
קטגוריה:בוגרי אוניברסיטת ניו המפשייר
קטגוריה:כדורסלני ריזן לודוויגסבורג
קטגוריה:כדורסלני אלבה ברלין
קטגוריה:כדורסלני וירטוס בולוניה
קטגוריה:כדורסלני פרטיזן בלגרד
קטגוריה:כדורסלני בחצ'שהיר קולג'י
קטגוריה:כדורסלני נבחרת קרואטיה
קטגוריה:ספורטאים אמריקאים בגרמניה
קטגוריה:ספורטאים אמריקאים באיטליה
קטגוריה:אמריקאים שנולדו ב-1994
חנקן סבך בוקמקיירי

**חנקן סבך בוקמקיירי** (שם מדעי: *Telophorus zeylonus*) היא מין של ציפור ממשפחת המלקונוטוסים החי באפריקה הדרומית, בעיקר בדרום אפריקה וגם בנמיביה ובהרים של מזרח זימבבואה ומערב מוזמביק.

המין תואר ב-1766 בידי החוקר קארולוס לינאוס.

## תיאור
מין זה קרוב לחנקנים ובעבר אף שויך למשפחה. הוא מגיע לאורך 22 עד 23 ס"מ והוא בעל גוני ירוק-זית עם גב אפור וכן אזור אפור לאורך הצידיים שתחת הכנפיים. הכנפיים ירוקות ובעלת קצוות שחורים וכך גם הזנב והראש אפור עם פנים צהובות ופס-עין שחור עובר ממקור השחור עד לעיניו וממשיך מטה אל החזה השחור. הבטן צהובה ומרבית אזור השת ותחילת הזנב גם צהובים. הרגליים אפורות וחזקות. במין זה אין הבדלים גדולים בין הזכרים לנקבות, אך הפרטים הצעירים אפורים-ירוקים בצבעם וללא כתמים שחורים על החזה.

עוף זה שוכן בשטחים הפתוחים של מדבר קארו ובשיחיות סביבו וכן בפארקים, מטעים וגנים בסביבתו, אך הוא מתרחק ממדבריות יבשים. באזורים מסוימים הוא אף מצוי בהרים ממוזגים לאורך דרום אפריקה. הוא צייד של חרקים ועוד חסרי חוליות, לטאות, נחשים וציפורים קטנות וצפרדעים ומשתמש במקורו הגדול כדי להרוג את טרפו. הוא עצמו נטרף לעיתים בידי עופות דורסים, חנקניים אמיתיים, נחשים גדולים ובידי נמיות. באביב הזכרים מעופפים בריקודים אוויריים בעת החיזור לנקבות. הם מקננים בין העצים והשיחים ובקן מטילים 2 עד 7 ביצים.

## [[תת-מין|תת-מינים]]
* *T. z. restrictus*
* *T. z. phanus*
* *T. z. thermophilus*
* *T. z. zeylonus*

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1766
קטגוריה:מלקונוטוסים
קטגוריה:דרום אפריקה: עופות
קטגוריה:נמיביה: עופות
אנת'רופיק

**אנת'רופיק** (**Anthropic PBC**) היא חברת הזנק אמריקאית העוסקת בבינה מלאכותית (AI) ותאגיד לתועלת הציבור, שהוקם על ידי עובדים לשעבר בחברת OpenAI. אנת'רופיק מתמחה בפיתוח מערכות בינה מלאכותית גנרטיביות ובמודלי שפה גדולים, כאשר מטרת החברה, לדבריה, היא שימוש אחראי בבינה מלאכותית.

## היסטוריה
אנת'רופיק נוסדה ב-2021 על ידי בכירים לשעבר ב-OpenAI, ביניהם האחים דניאלה אמודיי ודריו אמודיי, אשר שימש בעברו כסגן נשיא למחקר של OpenAI. האחים אמודיי עזבו את OpenAI בגלל מחלוקות עם מנהלי החברה במיוחד בנוגע למיזמים של OpenAI עם מיקרוסופט ב-2019.

עד סוף 2022 גייסה אנת'רופיק 700מיליון דולר, מתוכם 500 מיליון הגיעו מ-Alameda Research (חברה למסחר שהקים סם בנקמן-פריד). חטיבת הענן של גוגל השקיעה בחברה 300 מיליון דולר עבור נתח של 10% מהחברה, בעסקה המחייבת את אנתרופיק לקנות משאבי מחשוב מ-Google Cloud Platform. במאי 2023 גייסה אנת'רופיק 450 מיליון דולר נוספים.

בפברואר 2023, אנת'רופיק נתבעה על ידי Anthrop LLC מטקסס בגין שימוש בסימן המסחרי הרשום שלהם "Anthropic AI".

נכון ליולי 2023, אנת'רופיק גייסה מימון של 1.5 מיליארד דולר מתוכם מאות מיליונים מחברת גוגל.

בספטמבר 2023 הכריזו אנת'רופיק ואמזון שיחלו שיתוף פעולה במסגרתו אמזון תשקיע 4 מיליארד דולר באנת'רופיק שתעביר את רוב תוכנותיה לשירותי אמזון.

בספטמבר 2025 השלימה החברה גיוס של 13 מיליארד דולר, לפי שווי של 183 מיליארד דולר לאחר הכסף.

## פרויקטים
### קלוד (claude.ai)

קלוד (Claude) הוא צ'טבוט בינה מלאכותית שפותח על ידי החברה. קלוד מבוסס על 52 מיליארד פרמטרים ומסוגל לנהל שיחות טבעיות עם משתמשים באמצעות ממשק של הודעות טקסט.

קלוד פותח על ידי צוות שכלל חוקרי בינה מלאכותית לשעבר שהיו מעורבים גם בפיתוח ChatGPT של OpenAI. בדומה ל-ChatGPT, קלוד יכול לענות על שאלות, לתת הסברים מפורטים ולספק מידע רלוונטי על נושאים רבים.

תחילה קלוד היה זמין בגרסת בטא סגורה באמצעות אינטגרציה עם Slack. לאחר מכן הונגש למשתמשים דרך אפליקציית Poe של Quora, יחד עם שישה צ'טבוטים נוספים. כיום האפליקציה זמינה עבור iOS ואנדרואיד.

ביולי 2023 השיקה אנתרופיק את קלוד 2, גרסה מתקדמת ומשופרת יותר של הצ'טבוט.

קלוד 3, דור חדש של מודלים מבוססי AI מ-Anthropic, הושק ב-4 במרץ 2024. משפחת המודלים כוללת שלושה מודלים: Claude 3 Haiku, Claude 3 Sonnet, ו-Claude 3 Opus, המציעים רמות הולכות וגדלות של ביצועים ו-API - ב-159 מדינות. המודל בעל הביצועים הטובים ביותר מהסדרה, Opus, התעלה על מודל GPT-4 של חברת OpenAI, הנחשב למודל השפה הגדול הפופולרי ביותר, במספר מדדים מקובלים בתעשיית מודלי השפה הגדולים.

### מחקר
אנת'רופיק מפרסמת גם מחקרים על יכולת הפירוש של מערכות למידת מכונה, תוך התמקדות בארכיטקטורת הטרנספורמר.
החברה מתמקדת בלהפוך את מודלי השפה לבטיחותיים יותר על ידי גיבוש מה שהם מכנים AI חוקתית.

## קישורים חיצוניים

* 

## הערות שוליים

קטגוריה:חברות בינה מלאכותית אמריקאיות
מיזומלה מיקרונזית

**מיזומלה מיקרונזית** (שם מדעי: *Myzomela rubratra*) הוא מין של עוף ממשפחת הדבשניים הנפוץ בטבע באיי מיקרונזיה.

ציפור זו מצויה במספר איים לאורך האוקיינוס השקט, ביניהם באיי מריאנה הצפוניים כמו רוטה, טיניאן וסאיפאן, כמו גם יאפ, איי צ'וק, פונפיי וקוסראי שבמיקרונזיה ובפלאו. בעבר הייתה אוכלוסייה שלה גם בגואם, אך היא נכחדה.

## מאפיינים
המיזומלה מגיעה לאורך של 13 ס"מ בקירוב ובמראה מזכירה צופית והיא בעלת מקור מכופף דומה, המותאם ליניקת צוף מפתחי פרחים. היא בעלת נוצות אדומות ופנים, כנפיים וזנב שחורים ומקור שצבעו אפור כהה עד צהוב בבסיסו ולעיתים על כולו בעוד הרגליים אפורות.

היא מעופפת ביערות, ביצות מנגרובים, שיחיות, סוואנות, ואזורים מיושבים חקלאיים ועירוניים, בהם היא מחפשת צוף מפרחים אף שהיא ניזונה גם מחרקים וחסרי חוליות דומים. היא יכולה להימצא גם בהרים אך אלה נדירים במיקרונזיה.

לעיתים זוגות או קבוצות קטנות יאכלו יחד באותה טריטוריה אך לרוב בני המין הם טריטוריאליים ותוקפניים ויגנו על מקומם מעופות אחרים, בני אותו המין או בני מינים אחרים כמו לבן-עין מרוסן.

השפעתה של המיזומלה חשובה לפרחים המואבקים ובהיעדרה, כמו בגואם פרחים רבים נותרו ללא מאביקים ואיבדו מהפצתם, מה שגרר שינויים בערכת האקולוגית.

## תת-מינים
* *M. r. asuncionis*
* *M. r. dichromata*
* *M. r. kobayashii*
* *M. r. kurodai*
* *M. r. major*
* *M. r. rubratra*
* *M. r. saffordi*

## קישורים חיצוניים

## הערות שוליים

קטגוריה:טקסונים שתוארו בידי רנה לסון
קטגוריה:בעלי חיים שתוארו ב-1827
קטגוריה:דבשניים
קטגוריה:מיקרונזיה: עופות
מבצר ברלין

**מבצר ברלין** (בגרמנית: **Festung Berlin**) היה ביצורי העיר ההיסטורית ברלין. הבנייה החלה בשנת 1650. הריסת חומותיה החלה ב-1740.

## היסטוריה
ברלין הייתה מקום שוק חשוב בדרך הראשית על ציר מזרח-מערב, היום בונדסשטראסה 1. עם זאת, לא היו בה ביצורים של ממש, בניגוד לשפנדאו במערב (מצודת שפנדאו) ולקופניק במזרח (ארמון קופניק). ברלין לא הייתה אתר קרבות במהלך מלחמת שלושים השנים (1618–1648), אך סבלה מהכיבוש השוודי. עד סוף המלחמה באזורה, ב-1631, שליש מהמבנים נהרסו ומחצית מהאוכלוסייה נמלטה או מתה.

פרידריך וילהלם, הנסיך הבוחר מברנדנבורג, הורה למהנדס האדריכל יוהאן גרגור ממהרדט (Memhardt) לתכנן תוכניות לביצור העיר. אלה החלו ב-1650 בעקבות דגם הביצור בן הזמן של מעוזים בצפון איטליה. הוקמו סוללות גדולות והמרווח ביניהן מולא מים.

בניית החלקים שממזרח לנהר הסתיימה בין 1658 ל-1662. היו בעיות בחלקים המערביים עקב הביצות באזור ולכן הסתיימה הבנייה שם רק ב-1683 והביצורים בצד זה מעולם לא הגיעו לגובה המיועד.

מצב החומות הידרדר ופרידריך וילהלם הראשון מפרוסיה נטש אותן ב-1734. במקומם הוקמה חומת המכס של ברלין, פרויקט שנמשך עד 1737. בשנת 1740 החלו העבודות להריסת חומות המבצר, אך רק בסוף המאה ה-19 יושרו כל הביצורים. היום לא נותר דבר מלבד זכר שנראה במסלולי הזיג-זג של כמה רחובות במרכז העיר. בברלין שטטבאן (Berlin Stadtbahn) יש מפת פסי רכבת שנבנו לאורך הקטע המזרחי (הצפוני) שבו הייתה המבצר.

## ביצורים
למבצר ברלין היו חמישה שערי עיר ו-13 מצודות.
* שער לייפציג (Leipziger Tor)
* שער קופניק (קופניקר טור)
* שער הטוחנים (Mühlentor)
* שער גיאורג (Georgentor), במקור נקרא על שם בית החולים סן ז'ורז'. שונה לשער המלך (Königstor) בשנת 1701
* שער שפנדאו (Spandauer Tor)
* שער העיר החדשה (Neustädtisches Tor). נוסף לכיוון העיר המערבית דורותיאנשטאט (Dorotheenstadt) שהייתה אמורה להיות מוקמת ולהתבצר אך מעולם לא הוקמה.
* מצודת המצילים (Leib-Garde-Bollwerk) במבצר המטבעה (Gießhaus-Bastion)
* מצודת ויטגנשטיינשס ("Wittgensteinsches" Bollwerk)
* מצודת "שפאר" ("Sparr"-Bolwerk), מצודת הציידים (Jäger-Bastion)
* מצודת גרטראודן (Gertrauden-Bolwerk), מצודת היריקה (Spittel-Bastion)
* מצודת גולטשה ("Goltzsches" Bollwerk), מצודת המלח (Salz)
* מצודת Rillenfortsches מצודת הויבינדר (Heubinder)
* מצודת הביצה (Sumpf) (קופניקר, Köpenicker)
* מצודת שטראלאוטר (Stralauer)
* מצודת המנזר (Kloster) (הצגרטן, Hetzgarten)
* מצודת טרנסילבניה (Siebenbürgen), המכונה גם מצודת הפיקוד (Kommandanten) וגם מצודת מריין, (Marien-Bastion)
* מצודת דרגון (Dragoner)
* מצודת שפנדאו המכונה גם מצודת אופלנשס (Uffelnsches)
* מצודת לוסטגארטן

## לקריאה נוספת


* Peter Feist, Als Berlin eine Festung war …, 1658–1746. In: Der historische Ort Nr. 27. 2. Auflage. Kai Homilius Verlag, Berlin 2006,  (26 Seiten im Taschenkalender-Format).


## קישורים חיצוניים

קטגוריה:חומות
קטגוריה:ברלין: היסטוריה
אנדרה טיישיירה

**אנדרה פריירה טיישיירה** (בפורטוגזית: **André Ferreira Teixeira**; נולד ב-14 באוגוסט 1993 בפורטו שבפורטוגל) הוא כדורגלן פורטוגזי המשחק בעמדת המגן הימני בדינמו סיטי.

## קריירת מועדונים
טיישירה החל את הקריירה המקצוענית שלו בקבוצות בלננסש, ליישואש, טרופנסה ומפרה במסגרת הליגה הפורטוגלית השנייה.

בקיץ 2017 חתם בא.א.ל. לימסול מליגת העל הקפריסאית. הוא ערך 147 הופעות ליגה במדי המועדון במהלך שש עונות, בהן הבקיע 11 שערים.

ב-13 ביולי 2023 חתם בהפועל פתח תקווה

## תארים
;א.א.ל. לימסול
* הגביע הקפריסאי (1): 2018/2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:פורטו: כדורגלנים
קטגוריה:כדורגלני בלננסש
קטגוריה:כדורגלני ליישואש
קטגוריה:כדורגלני א.א.ל. לימסול
קטגוריה:כדורגלני הפועל פתח תקווה
קטגוריה:כדורגלני אנורתוסיס פמגוסטה
קטגוריה:כדורגלנים זרים בישראל
קטגוריה:ספורטאים זרים בקפריסין
קטגוריה:ספורטאים פורטוגזים בישראל
קטגוריה:פורטוגזים שנולדו ב-1993
קוליברי סגול-צווארון

**קוליברי סגול-צווארון** (שם מדעי: *Myrtis fanny*) הוא מין עוף טרופי בן למשפחת הקוליבריים המצוי בטבע ביערות של פרו ואקוודור. זהו מין יחיד בסוגו הקשור טקסונומית למין *Calliphlox amethystina*.
## מאפיינים
קוליברי זה מגיע לאורך של 7.5 עד 8 ס"מ ולמשקל של 2.3 עד 2.5 גרם בקירוב. שני הזוויגים דומים ובעלי מקור ארוך ושחור המעוקל מטה. הוא בעל נוצות גב בגווני ירוק-ברונזה עם בטן אפורה עד ערמונית בהירה והזנב קצר יחסית וצבעו חום כהה עם נוצות ירוקות וכחולות ועוד נוצות שחורות עם קצוות לבנים ביניהם. הזכרים בעלי "סינר" סגול מבריק והנקבות בעלות בטן צהבהבה וכתמים רחבים לבנים על החזה, הגרון והבטן.

הקוליבריים חיים בצפון-מערב אקוודור ובמערב פרו לאורך הרי האנדים באזורי שיחיות וחורשים פתוחים וגבוהים וכן בגנים בגבהים של 1,000 עד 3,000 מטר מפני הים. קוליברי זה מותאם למזג אוויר ממוזג וקר המתאים לגבהים בהם הוא חי ובהם הוא מבקר מספר פרחים קבועים ויונק מהם צוף וכן לוכד חרקים במעופו.

הקוליבריים מקננים סמוך לצמחייה נמוכה בקן עשוי מסיבי צמחים ועטוף קורי עכביש ובהם מטילה הנקבה 2 ביצים במשך 15 עד 16 יום ולאחר הבקיעה הגוזלים עוזבים לאחר 19 עד 22 יום מהבקיעה.

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי רנה לסון
קטגוריה:קוליבריים
קטגוריה:עופות יחידים בסוגם
קטגוריה:אקוודור: עופות
קטגוריה:פרו: עופות
קוליברי כוכב-גבהים אנדי

**קוליברי כוכב-גבהים אנדי** (שם מדעי: *Oreotrochilus estella*) הוא מין עוף קטן ממשפחת הקוליבריים החי בטבע באמריקה הדרומית שסמוך להרי האנדים בבוליביה, ארגנטינה, צ'ילה ופרו. הוא תואר ב-1838 בידי החוקר הצרפתי אלסיד ד'אורביני.

## תיאור
קוליברי זה מגיע לאורך של 13 עד 15 ס"מ ומגיע למשקל של כ-8.8 גרם בזכרים ו-8 גרם בקירוב בנקבות. הוא בעל מקור ארוך ושחור המעוקל מעט מטה ובעל ראש אפור, גב חום-ירקרק ובטן אפורה. הכנפיים והזנב ארוכים ושחורים והזכרים בעלי "סינר" ירוק מבריק שתחתיו פס סגול ומתחתיו חזה לבן. הנקבות חומות עמומות בחלק העליון ואפורות בבטן ובעלות גרון חיוור שעליו כתמים כהים.

הקוליברי מצוי בטבע לאורך ערבות הפונה שלאורך רכס האנדים הארוך מבוליביה ועד לארגנטינה, צ'ילה ופרו. לעיתים קרובות הקוליברים נמצאים סמוך לצמחי *Polylepis* או *Puya raimondii*. הם נפוצים גם ביערות הרריים ומורדות סלעיים.

הקוליברים הם יונקי צוף המחפשים צוף פרחים שונים של עצים, שיחים ואף קקטוסיים והם מחבבים במיוחד את פרחי הצמח *Chuquiraga spinosa* וכן ניזונים מחרקים בעודם באוויר. בניגוד לקוליבריים רבים הם מעדיפים לינוק צוף בעודם נחים על הפרח, דבר המסייע להם לחסוך באנרגיה. בנוסף הם נכנסים בכל לילה למעין תרדמת חורף העוזרת להם לחסוך באנרגיה חיונית.

קוליברי זה די נפוץ בטבע ואיננו בסכנת הכחדה, אף שהוא מין מוגן במדינות חיותו.

## קישורים חיצוניים

## הערות שוליים

קטגוריה:טקסונים שתוארו בידי אלסיד ד'אורביני
קטגוריה:בעלי חיים שתוארו ב-1838
קטגוריה:קוליבריים
קטגוריה:פרו: עופות
קטגוריה:בעלי חיים בהרי האנדים
לילך דיין

**לילך רחל דיין** (נולדה ב-19 בספטמבר 1972) היא עורכת דין ישראלית. החל מיולי 2023 משמשת כפרקליטת מחוז מרכז (אזרחי) בפרקליטות המדינה.

שניים מילדיה שירתו בצה״ל ובתה האמצעית סיימה שנת שירות.

## ביוגרפיה
לילך רחל דיין נולדה לרבקה (בקי), אמנית וציירת, וברוך מימון. בעלת תואר ראשון (בהצטיינות) ושני במשפטים מאוניברסיטת תל אביב. בתחילת דרכה עבדה במשרד עורכי הדין נשיץ ברנדס אמיר ושות', בתחום האזרחי.

### פרקליטות המדינה
ב-1999 החלה דיין לעבוד במחלקה הפיסקאלית בפרקליטות המדינה. ב-2001 החלה לשמש כפרקליטה פרקליטת מחוז תל אביב (אזרחי) (לימים מחוז מרכז). במסגרת תפקידה עסקה בתובענות אזרחיות, בהן מאות תיקי קשישים וניצולי השואה שהונו בפרשת הפנסיה הגרמנית. כן עסקה בתיקים רוחביים מטעם היועץ המשפטי לממשלה.

ב-2019 נבחרה לשמש כמשנה לפרקליטת מחוז מרכז ומנהלת מחלקת מקרקעין. במסגרת עבודתה השתתפה בהקמת המחוז, הובילה פרויקטים דוגמת "מסלול בטוח" של אכיפה משולבת בחברה הערבית, הפקעת קרקעות לצורכי תחבורה ועוד. כן ניהלה תיקי דגל, דוגמת תיקים על גידולי קנאביס לצורך סחר בסמים על אדמות מדינה, שמירה על חופי הים והסביבה האקולוגית במחוז, ועוד. בנוסף, במסגרת פרשת דודי אפל, עסקה בתביעה לביטול מכרז בעתודות הקרקע במחוז מרכז (פרשת "מגדל הזוהר"), יזמה מבצעי אכיפה משולבת דוגמת טיפול במטמנות פיראטיות, השבת קרקע לאחר שינוי ייעוד, ועוד.

חברת ועדת בוררות במחוז מרכז של לשכת עורכי הדין.

### פרקליטת מחוז מרכז (אזרחי)
ביולי 2023 בחרה ועדת המרכזים של נציבות שירות המדינה, פה אחד, בלילך דיין לשמש ככפרקליטת מחוז מרכז (אזרחי), במקומה של עורכת הדין שירלי אנגלרד.

## חיים אישיים
נשואה לגורן דיין ואם לארבעה. זיו,נוי,שני ואור.

נולדה בחולון וכעת מתגוררת בראשון לציון.

אחותה, ד"ר עינבל בלאו-מימון, מרצה בקריה האקדמית אונו.

## קישורים חיצוניים
* לילך דיין ברשת החברתית פייסבוק
* לילך דיין, 'חסיון תרשומות פנימיות בהליך האזרחי: טיבו של "האפקט המצנן"', **משפט מפתח**, גיליון 2, ספטמבר 2014, עמ' 38–45
* לילך דיין וטליה אגמון, 'אי הארכת החיים באמצעים מלאכותיים: המתת חסד, או מיתת חסד?', שם גיליון 3, דצמבר 2015, עמ' 119–128
* לילך דיין ונטע דגן, 'היעדר חסיון הדיון המקדמי: האם עול או כורח המציאות?', **עורך הדין**, גיליון 51, אפריל 2023, עמ' 90–96

## הערות שוליים

קטגוריה:פרקליטות מחוזיות
קטגוריה:פרקליטי מחוז מרכז
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:ישראליות שנולדו ב-1972
קטגוריה:ישראלים שנולדו ב-1972
מזרקת נפטון (ברלין)

**מזרקת נפטון** (בגרמנית: **Neptunbrunnen**) בברלין נבנתה בשנת 1891 ועוצבה על ידי ריינהולד בגאס (Begas).
## מבנה
האל הרומי נפטון נמצא במרכז. ארבע הנשים סביבו מייצגות את ארבעת הנהרות העיקריים של פרוסיה בזמן בניית המזרקה: האלבה עם הדמות האלגורית שמחזיקה פירות וקלחי תירס, הריין, שהדמות המייצגת אותה מחזיקה רשת דייגים וענבים, הוויסלה, שהדמות המייצגת אותה מחזיקה קוביות עץ, שהן סמלים לייעור, והאודר, שהדמות המייצגת אותה היא עם עזים ועורות בעלי חיים. הוויסלה נמצאת כעת כולה בפולין, בעוד שהאודר הוא הגבול בין גרמניה לפולין.

המזרקה הוסרה ממיקומה המקורי בשלוספלאץ (Schlossplatz) בשנת 1951, כאשר נהרס ארמון הברלינר שטאדטשלוס. המזרקה שוקמה והועברה בשנת 1969 למיקומה הנוכחי בין כנסיית מריה הקדושה לבית העירייה האדום.

קוטרה הוא 18 מטר וגובהה – 10 מטר.

מזרקת נפטון הייתה קיימת גם בוורוצלב, שם כינו אותה המקומיים "Gabeljürge", "גאבליירגה", או "יירגה מזלג", אך היא נהרסה במלחמת העולם השנייה, והעיר הועברה מאוחר יותר לפולין.

## קישורים חיצוניים

## הערות שוליים

קטגוריה:ברלין: מבנים
קטגוריה:ברלין: יצירות אמנות
קטגוריה:אירופה: מזרקות
קטגוריה:נפטון (אל)
אנציקלופדיית ההיסטוריה העולמית

**אנציקלופדית ההיסטוריה העולמית** (באנגלית: **World History Encyclopedia**, בעבר **Ancient History Encyclopedia** – אנציקלופדיית ההיסטוריה העתיקה) היא חברה חינוכית ללא מטרות רווח שנוסדה בשנת 2009. הארגון מפרסם ומתחזק מאמרים, תמונות, סרטונים, הסכתים וכלים חינוכיים אינטראקטיביים הקשורים להיסטוריה. כל המשתמשים רשאים לתרום תוכן לאתר, אך התרומות נבדקות על־ידי צוות העריכה של האתר לפני פרסומן.

מאמרים מקוריים נכתבים באנגלית ובהמשך מתורגמים לשפות אחרות, בעיקר צרפתית וספרדית.
## תולדות הארגון
האנציקלופדיה להיסטוריה העתיקה (Ancient History Encyclopedia) נוסדה בשנת 2009 על ידי יאן ואן דר קרבן במטרה לשפר את החינוך להיסטוריה ברחבי העולם על ידי יצירת מקור היסטורי נגיש ואמין. הארגון רשום בגודלמינג  ובמונטריאול, אף שאין לו משרד והצוות מפוזר ברחבי העולם.

האתר שם דגש על היסטוריה עתיקה כאשר נוסד, אך בהמשך עבר לכסות גם את ימי הביניים והעת החדשה המוקדמת. בשנת 2021, הארגון שינה את שמו ל־World History Encyclopedia (אנציקלופדיית ההיסטוריה העולמית) כדי לשקף את השינוי הזה.

האתר זכה לשבחים מצד ארגונים חינוכיים והומלץ על ידי כתב העת לספריות בתי ספר, קבוצת המחקר של צופי האינטרנט באוניברסיטת ויסקונסין–מדיסון, ארגון , ויוזמת "חינוך פתוח אירופה" של הנציבות האירופית. בשנת 2016 זכה הארגון בפרס  לחינוך מארגון EURid.

## קישורים חיצוניים
* 
* אתר האינטרנט הרשמי של אנציקלופדיית ההיסטוריה העולמית **(באנגלית)**
* 

## הערות שוליים

קטגוריה:אנציקלופדיות אינטרנט
קטגוריה:אתרי אינטרנט שהושקו ב-2009
יאנוש שבק

**יאנוש שבק** (בהונגרית: **Sebeők János**; בודפשט, 20 ביולי 1958) הוא סופר, מסאי, פובליציסט, פילוסוף, שחקן צהובונים אקסצנטרי חריג יהודי-הונגרי.

## קורות חיים
יאנוש שבק נולד למשפחה יהודית, אמו הייתה אווה שבק, משוררת זוכת פרס אטילה יוז'ף. הוא אימץ את שמה, כשם במה, לכבודה. שבק מפרסם מאז 1967 (היה בן 9), תחילה שירים, אחר כך תשומת לבו הופנתה לפרוזה וכיום הוא מתעניין בעיתונאות ובפילוסופיה. ספרו הראשון הוא "קרב דרקון" (Sárkányviadal). עבודתו הבאה הייתה רומן בשם "מדיום", שהוא הספר היחיד המטפל בשטחים דוברי ההונגרית באובדן המגוון הביולוגי. לאחר מכן, הופיעה "הביוספירה של המורדים", בה הוא מנסה ליצור פילוסופיה חדשה שבמרכזה המורכבות. השורות הראשונות של הספר נכתבו ב-1989, בכלוב הפנדה של גן החיות והבוטני (בודפשט) שם יצר תנועה קצרת מועד לשימור טבע תחת הכותרת Voks Humana, human vote. הוא פרש ב-1991, ואז הופיע ב-1993 עם פנטזיה היסטורית (Hisztériumjáték). הוא ריכז את חיבוריו ופרסומיו לכרכים מספר פעמים, ומאז 2001 הטור שלו "אנציקלופדית האלף שלי" מתפרסם מדי שבועיים בטורים של היומון "מדיאר נמזט" (Magyar Nemzet).

ב-2003 השתתף בריאליטי האח הגדול VIP-1, וב-2003 עשה סנסציה גם כראפר עם אלבום סולו. בין 2003 לבין 2009 הופיע בקביעות בעולם הסלבריטאים ובצהובונים. בסתיו 2009, מונע ממניעים ארוכי טווח נסוג מעולם הסלבריטאים. מאז, הוא מקדיש את זמנו הפנוי ליצירת בסיס ידע אישי משלו. עד שזה יהיה מוכן, הוא רוצה להיות נוכח בתודעה הציבורית רק כעיתונאי.

עבודתו זכתה להכרה בפרס טיבור לישקה ב-1994 ובפרס גרווה ב-1996. שבק חבר באגודת הסופרים ההונגרית (MÚOSZ), מועדון ה-PEN ההונגרי וב"אגודה הלאומית של אמנים הונגרים" (MAOE).

## עבודותיו
### ספרים
* קרב דרקון (רומן, ספרות 1980, 1984)
* מדיום (רומן, סיפורת, 1988)
* הביוספירה של המורדים או, ספר השמים החמישי ; בהתאמה János Pál; Kossuth, בודפשט, 1991
* משחק היסטריה (פנטזיה, קוסות', 1993)
* לאורך המגדל, עם שרשרת. כתבים מלוקטים ; Kairos, בודפשט, 2003
* קם מהאדמה. הרומן של הפילוסוף המטורף מדור Big VIP-1 ; Kossuth, בודפשט, 2003
* קרב דרקון ; תיקון שלישי; Cicero, בודפשט, 2003
* אנציקלופדית האלף שלי 2001.10.06–2005.06.11. (מאמרים בעיתונים, פרסומים, Nemzet Lap- és Könyvkiadó, 2005)

### CD
* Melorepp Sebeők (אלבום סולו, יוניברסל, 2006)

## פרסים
* פרס זהב – קטגוריית שירים, III. מפגש ארצי של סטודנטים סופרים ומשוררים סטודנטים, שארוואר (1974)
* פרס הרמה של הוצאת ההספרות היפה (1981)
* פרס טיבור לישקה (1994)
* פרס גרווה (1996)

## לקריאה נוספת
* ספריו באתר libri
* השולחן העגול
* סופרים הונגרים בני זמננו 1945-1997
## קישורים חיצוניים
* איפה נעלם יאנוש שבק? באתר בליק
* יאנוש שבק בפייסבוק
* הסופר המוזר שבלבל את העולם: סיפורו של יאנוש שבק
* יאנוש שבק: סוף העולם, כאן.
* יאנוש שבק בויקיציטוט

## הערות שוליים

קטגוריה:סופרים יהודים הונגרים
קטגוריה:מסאים יהודים הונגרים
קטגוריה:עיתונאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:פילוסופים יהודים הונגרים
קטגוריה:הונגרים שנולדו ב-1958
מרי שפר וורן

**מרי שפר וורן** (באנגלית: **Mary Schäffer Warren**; 1861–1939) הייתה חוקרת טבע, מאיירת, צלמת וסופרת אמריקאית-קנדית. היא נודעה בחוויותיה בהרי הרוקי הקנדיים בתחילת המאה ה-20. 

## ביוגרפיה
מרי נולדה בשם מרי טאונסנד שארפלס ב-1861 ב. היא למדה ציור פרחים אצל .
בשנת 1889 יצאה מרי שפר וורן לביקורה הראשון בהרי הרוקי הקנדיים, מלווה בחברתה הסטודנטית לאמנות, . ב-1890 היא נישאה לד"ר , בוטנאי חובב, אותו פגשה בשנה הקודמת בקרחונים ב. בני הזוג היו מבלים בקיץ ובסתיו בטיולים בהרי הרוקי הקנדיים. החורפים שלהם עברו בפילדלפיה. צ'ארלס שפר מת ב-1903, וכך גם אביה ואמה של מרי.

בשנת 1904, חזרה מרי שפר וורן להרי הרוקי הקנדיים עם חברתה "מולי" אדמס נחושה להשלים מדריך בוטני שבעלה התחיל. כדי להשלים את הפרויקט הזה היא אספה דגימות בוטניות ולמדה צילום. באותה שנה, היא אספה דגימות עבור אוניברסיטת פנסילבניה. בשנת 1907 התפרסם הספר "הצומח האלפיני של הרי הרוקי הקנדיים", עם טקסט מאת  וציורים ותצלומים מאת מרי שפר וורן. 

עם השלמת עבודתה הבוטנית, שפר ואדמס החליטו שהן רוצות לחקור יותר לתוך ההרים. הם שכנעו, מדריך הרים בשם ויליאם "בילי" וורן  ואת המדריך סידני אונווין לספק את הציוד והידע הנחוצים כדי לנסות למצוא את "צ'אבה אימנה" - אגם בעמק הררי שלא נחקר. הסיור שלהן כפי שתועד בספרה, בליווי מפה משנת 1908, אותו מתארת מרי כ"מחרוזת שלמה של פנינים". במהלך מסעותיה היא המשיכה לצלם תמונות שמאוחר יותר תצבע אותן ביד עם שובה הביתה ותשתמש בהן כדי לעודד אחרים לטייל בהרי הרוקי הקנדיים. 
ממוזער|ציור של צמח אלפיני המספר על צומח הרי הרוקי, 1907
ממסעותיה אלה, נותרו שמות של אתרים גאוגרפים באזור שניתנו על ידה.

בשנת 1912 עברה וורן לצמיתות לבאנף, אלברטה. בשנת 1915 היא נישאה לחברה משכבר הימים ומדריך ההרים ויליאם "בילי" וורן.

היא מתה ב-1939 בבאנף.

### מורשת
בשנת 1909, הר בפארק הלאומי יוהו נקרא לכבודה . בשנת 2003, אוניברסיטת אלברטה כינתה את מעון הסטודנטים החדש Schäffer Hall, כמחווה לשפר וורן.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:ציירות אמריקאיות 
קטגוריה:אמריקאיות שנולדו ב-1861
קטגוריה:אמריקאים שנולדו ב-1861
קטגוריה:אמריקאיות שנפטרו ב-1939
קטגוריה:אמריקאים שנפטרו ב-1939
Warriors

"**Warriors**" (בעברית: "**לוחמים**") הוא שיר של להקת הפופ רוק האמריקאית Imagine Dragons, ששימש את חברת המשחקים Riot Games כקליפ שקידם את אליפות העולם של המשחק League of Legends בשנת 2014.

הוא נכלל גם באלבום האולפן השני של הלהקה, Smoke + Mirrors. השיר שוחרר באופן דיגיטלי כסינגל ב-18 בספטמבר 2014. הקליפ של השיר היה הסרטון הנצפה ביותר של League of Legends באינטרנט עם למעלה מ-200 מיליון צפיות, עד שהקליפ Pop/Stars של K/DA עקף אותו ב-2019.

## קליפ
השיר הוקרן בבכורה עם הופעת הבכורה של הקליפ שלו בערוץ היוטיוב League of Legends ב-17 בספטמבר 2014. השיר והסרטון שלו שימשו לקידום אליפות העולם של המשחק League of Legends לשנת 2014.

## מיקומי שיא

## קישורים חיצוניים

קטגוריה:שירי Imagine Dragons
קטגוריה:שירים באנגלית
קטגוריה:סינגלים בהוצאת אינטרסקופ רקורדס
מריאן סמש

**מריאן סמש** (במקור **מגזינר-Magaziner**, בהונגרית: **Szemes Marianne**; בודפשט, 10 באפריל 1924 – בודפשט, 3 בנובמבר 2003) הייתה במאית קולנוע יהודייה-הונגרייה, תסריטאית, זוכת פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה), **האישה הראשונה שקיבלה תואר בבימוי קולנוע בהונגריה**.

## קורות חיים
את לימודיה האוניברסיטאיים סיימה ב בין השנים 1945–1949.

בין 1949 לבין 1983 היא ביימה 500 סרטי חדשות, סרטים תיעודיים, סרטים עלילתיים ודרמות טלוויזיה, וכתבה את תסריטי רובם בעצמה. סמש הייתה המזכירה הכללית של האיגוד הבינלאומי לסרטי תעודה. היא זכתה בפרסים מובילים בוונציה, קרקוב, מילאנו ובפסטיבלים אחרים.

## משפחתה
אביה, פאל מגזינר (1898–1945) היה בעל מפעל שנודע גם בכתיבת מדריכי טיולים ובעבודתו שמטרתה הייתה להפוך את הסקי לפופולרי. הוא נרצח בשואה. אמה, מגדה רונה, הייתה רקדנית, כוריאוגרפית ומנהלת תיאטרון, אך באמצעות בעלה היא יכולה להיחשב גם למטפסת הסלעים הראשונה של הונגריה.

סבה וסבתה מצד אביה היו לאיוש לוי מגזינר (1861–1939) ומריה בהם, סבה וסבתה מצד אמה היו זיגפריד רונה ומרגיט ינוביץ (1881–1975).

## סרטיה (מבחר)
### כבמאית
* גירושין בבודפשט (1964)
* אני עושה מה שאני רוצה (1968)
* שני בנים יושבים על ספסל (1973)
* מהומות בכיתה (1975)

### כתסריטאית
* המזחלת (1955)
* דני (1957)
* פוטו הבר (1963)
* אני עושה מה שאני רוצה (1968)
* הפרופסור של העולם התחתון (1969)
* ציד המטמון (1973)

## פרסים (מבחר)
* פרס SZOT (1966)
* פרס בלה באלאז' (1969)

## ראו גם
* Index.hu נפטרה הבמאית ההונגרית הראשונה 
* Moziplussz.hu במאית הקולנוע מריאן סמס הלכה לעולמה 
* מריאן סמש באתר geni

## לקריאה נוספת
* פטר הרמן : מי זה מי 2002 CD-ROM, Biográf Kiadó 
* מריאן סמש באתר PORT.hu

## קישורים חיצוניים

## הערות שוליים

קטגוריה:יהודיות הונגריות
קטגוריה:בודפשט: אישים
קטגוריה:ניצולות השואה: הונגריה
קטגוריה:בוגרות האוניברסיטה לאמנויות התיאטרון והקולנוע
קטגוריה:במאי קולנוע יהודים הונגרים
קטגוריה:יהדות בודפשט
קטגוריה:תסריטאי קולנוע יהודים הונגרים
קטגוריה:יהודים זוכי פרס בלה באלאז'
קטגוריה:הונגריות שנולדו ב-1924
קטגוריה:הונגרים שנולדו ב-1924
קטגוריה:נפטרות ב-2003
קטגוריה:הונגרים שנפטרו ב-2003
אישאן פנדיטה

**אישאן פנדיטה** (בהינדי: **इशान पंडिता**; נולד ב-26 במאי 1998 בניו דלהי שבהודו) הוא כדורגלן הודי המשחק בעמדת החלוץ בנבחרת הודו.

## קריירת מועדונים
פנדיטה גדל במחלקות הנוער של אלקובנדס, אלמריה, לגנס וז'ימנסטיק טרגונה.

הוא החל את הקריירה המקצוענית שלו בקבוצת פובלה מאפומט מהליגה הספרדית הרביעית, ובהמשך שיחק בלורקה, גם היא מהליגה הספרדית הרביעית.

ב-3 באוקטובר 2020 חתם פנדיטה בגואה מליגת העל ההודית. הוא ערך 11 הופעות ליגה במדי המועדון, בהן הבקיע ארבעה שערים.

ב-2 בספטמבר 2021 חתם בג'אמשדפור מליגת העל ההודית. הוא ערך 34 הופעות ליגה במדי המועדון, בהן הבקיע חמישה שערים.

ב-10 באוגוסט 2023 חתם בקרלה בלסטרס לשנתיים עם אופציה לשנה נוספת.

## קריירה בינלאומית
ב-25 במרץ 2021 ערך פנדיטה את הופעת הבכורה שלו בנבחרת הודו, בתיקו 1-1 נגד נבחרת עומאן במשחק ידידות. ב-14 ביוני 2022 הבקיע את שער הבכורה שלו בנבחרת, בניצחון 4-0 על נבחרת הונג קונג במסגרת מוקדמות גביע אסיה 2023.

נכלל בסגל נבחרת הודו לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים הודים
קטגוריה:חלוצי כדורגל הודים
קטגוריה:כדורגלני גואה
קטגוריה:כדורגלני ג'משדפור
קטגוריה:כדורגלני קרלה בלסטרס
קטגוריה:כדורגלני נבחרת הודו
קטגוריה:כדורגלני גביע אסיה 2023
קטגוריה:ספורטאים זרים בספרד
קטגוריה:הודים שנולדו ב-1998
קמתי לרקוד

"**קמתי לרקוד**" הוא אלבום האולפן השישי של הזמרת הישראלית נינט טייב. הוא יצא ב-5 ביולי 2023 תחת הוצאת חברת הליקון ארומה מיוזיק. זהו אלבומה הרביעי של טייב בשפה העברית.

כשנה לאחר שחרור האלבום, בחודש יולי 2024, יצאה מהדורת ויניל מיוחדת בה נוסף כרצועת בונוס הסינגל "מה קרה" משנת 2016.

## הרכב
באלבום שיתופי פעולה עם מוזיקאים ויוצרים שונים, כאשר יוסי מזרחי מפיק את האלבום, למעט השירים "הורגת", "ככה זה", "משהו טוב", "גיבור", "קמתי לרקוד" ו"רק שלא תיפול הרוח", אותם הפיק דודו טסה. אמנים נוספים ששיתפו פעולה עם טייב באלבום כוללים את שלום חנוך, טונה, אסף אמדורסקי, גלעד כהנא, Garden City Movement, ניר דנן, יונתן גלילה, ויקיר בן טוב.

נינט שיתפה את מחשבותיה על האלבום, והזכירה שהוא נובע ממקום של כאב אבל גם מייצג החלטה להרגיש טוב ולהיות מאושרת ללא רגשות אשמה. היא שאפה שזה יהיה אלבום שמביא שמחה ומאפשר לאנשים להשתחרר, לצחוק ולצעוק. לאורך הפקת האלבום, נינט הוציאה קליפים לחלק מהשירים.

## ביקורות
האלבום קיבל ביקורות טובות ברובן מהמבקרים.

דודי פטימר שסקר את האלבום בביקורת שפורסמה במעריב שיבח את טייב כזמרת רוק שיוצרת DNA ייחודי למוזיקה שלה. הוא ציין שהאלבום מציג את השחרור והאופטימיות של טייב בהשוואה ליצירותיה הקודמות. פטימר רואה בו , עם איזון בין בלדות ושירי קצב, מילים אישיות והפקה בוגרת.

בסקירה שפורסמה באתר וואלה! על ידי בן בירון בראודה, כתב המבקר כי , וכן כי האלבום משקף את המסע של נינט מתחילת הקריירה ועד לחקירה ולגילוי העצמי שלה כאמנית, והזמין את המאזינים לגלות מחדש ולהעריך את נינט כנסיכת הרוק שהפכה להיות.

העיתונאי יוסי חרסונסקי כינה את טייב  וסיכם את האלבום ככזה ש.

מבקר המוזיקה יובל אראל שיבח את האלבום ואת שיתופי הפעולה המגוונים והמרתקים שבו, לדבריו. אראל טען כי האלבום הוא .

עם זאת, בסקירה שפורסמה בהארץ וסיפקה נקודת מבט נגדית, בן שלו טען . בביקורת נוספת שפורסמה ב"הארץ", ניסן שור התייחס לאלבום וטען בין היתר כי .
## רשימת רצועות

## קישורים חיצוניים

קטגוריה:אלבומי נינט טייב
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומים שהופקו על ידי דודו טסה
קטגוריה:אלבומים שהופקו על ידי יוסי מזרחי
קטגוריה:אלבומי חברת הליקון ארומה מיוזיק
## הערות שוליים
קובצי חוקים מהעת העתיקה

[ממוזער|270x270 פיקסלים|מצבה עליה כתובים [חוקי חמורבי]]
הקודקס המשפטי היה מאפיין נפוץ במערכות המשפט של העולם העתיק. החוקים השומרים של אור-נמו (בערך 2100–2050 לפנה"ס), ולאחר מכן החוקים הבבליים של חמורבי (בערך 1760 לפנה"ס), הם מהמוקדמים ביותר שמקורם בסהר הפורה. באימפריה הרומית פותחו מספר קודיפיקציות, כמו שנים עשר הטבלאות של המשפט הרומי (שנערכו לראשונה בשנת 450 לפנה"ס) וקורפוס יוריס קיוויליס של יוסטיניאנוס הראשון, קיסר האימפריה הביזנטית, הידוע גם כקוד יוסטיניאנוס (429–534 לספירה). בסין העתיקה, הקוד הפלילי המקיף הראשון היה קוד טאנג, שנוצר בשנת 624 לספירה בשושלת טאנג. בהודו, גזרי אשוקה (269–236 לפנה"ס) היו בעקבות חוק מאנו (200 לפנה"ס).

להלן רשימה של קודים משפטיים עתיקים מרכזיים בסדר כרונולוגי:
* חוקי מאעת: במיתולוגיה המצרית, מאעת הייתה אלת הצדק, החוק והאמת (2370–2510 לפנה"ס)
* חוקים שנכתבו בכתב יתדות:
** חוקי  (2380–2360 לפנה"ס)
** חוקי אור-נמו: מלך אור (בערך 2050 לפנה"ס). עותקים עם שינויי נוסח קלים נמצאו בניפור, סיפר ואור.
** חוקי אשנונה (בערך 1930 לפנה"ס)
** חוקי ליפית-אשתר מאיסין (בערך 1870 לפנה"ס)
** חוקי חמורבי (1750 לפנה"ס בכרונולוגיה האמצעית)
** , הידועים גם בשם 'חוקי הנשילים' (Code of the Nesilim) (1650–1500 לפנה"ס)
** החוק האשורי, הידוע גם בשם חוקי אשור התיכונה (MAL) (התפתח בסביבות 1450–1250 לפנה"ס, העותק העתיק ביותר הקיים בסביבות 1075 לפנה"ס)
* חוקי התורה (המאה ה־10–6 לפנה"ס)
* חוקים יווניים:
** חוקת דרקון (סוף המאה ה־7 לפנה"ס)
**  (תחילת המאה ה-6 לפנה"ס)
**  מגורטין (המאה ה־5 לפנה"ס)
*  (451 לפנה"ס)
*  מהחוק הבודהיסטי (269–236 לפנה"ס)
* חוקי מנו (בערך 200 לפנה"ס)
* , חוקים ואתיקה טמילית עתיקה שנאספו על ידי  (31 לפנה"ס – 500 לספירה)
* ההלכה היהודית
** משנה
** תלמוד
* קורפוס יוריס קיוויליס (קודקס חוקים, 529–534 לספירה)
** קוד יוסטיניאנוס
** הדיגסטה של יוסטיניאנוס
** האינסטיטוציות של יוסטיניאנוס
** *Novellae Constitutiones*
* שריעה (הלכה איסלמית) (בערך 570 לספירה)
* החוק הסיני המסורתי
**  (624 עד 637 לספירה)
*  (642–653 לספירה)
*  (מקור לא ידוע; תורגם מסנקסקריט לפרסית, אנגלית, גרמנית וצרפתית בשנים 1776–1778)
*  (חוק ברהון) (המאה ה-8 לספירה)
## הערות שוליים

קטגוריה:חוקים היסטוריים
נבחרת בלגיה בכדורסל עד גיל 20

**נבחרת בלגיה בכדורסל עד גיל 20** היא נבחרת כדורסל לאומית של בלגיה המנוהלת על ידי כדורסל בלגיה  ומייצגת אותה באליפות אירופה בכדורסל עד גיל 20.

## השתתפות באליפות אירופה לנבחרות עתודה

## ראו גם
* נבחרת בלגיה בכדורסל
* נבחרת בלגיה בכדורסל נשים

## קישורים חיצוניים
* 

## הערות שוליים

קטגוריה:בלגיה: כדורסל
קטגוריה:נבחרות בלגיה
בלגיה
אוסייל הררה

**ג'ונתן אוסייל הררה מוראלס** (בספרדית: **Jonathan Ozziel Herrera Morales**; נולד ב-23 במאי 2001 בקוליאקאן שבמקסיקו) הוא כדורגלן מקסיקני המשחק בעמדת קשר הכנף בקבוצת טיגרס מליגת העל המקסיקנית ובנבחרת מקסיקו.

## קריירת מועדונים
הררה גדל במחלקות הנוער של פצ'וקה ואטלס. בשנת 2018 החל לשחק בקבוצה הבוגרת של אטלס במסגרת ליגת העל המקסיקנית.

ביולי 2023 חתם הררה בטיגרס. 

## קריירה בינלאומית
ב-19 באפריל 2023 ערך הררה את הופעת הבכורה שלו בנבחרת מקסיקו, בתיקו 1-1 נגד נבחרת ארצות הברית במשחק ידידות.

נכלל בסגל נבחרת מקסיקו לטורניר גביע הזהב 2023.

## תארים
;אטלס
* אליפות מקסיקו (2): 2021 אפרטורה, 2022 קלאוסורה
* הסופר קאפ המקסיקני: 2022

;מקסיקו
* גביע הזהב: 2023 

## קישורים חיצוניים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני אטלס
קטגוריה:כדורגלני טיגרס
קטגוריה:כדורגלני נבחרת מקסיקו
קטגוריה:כדורגלני גביע הזהב 2023
קטגוריה:מקסיקנים שנולדו ב-2001
לואיס מלאגון

**לואיס אנחל מלאגון ולאסקס** (בספרדית: **Luis Ángel Malagón Velázquez**; נולד ב-2 במרץ 1997 בסאמורה שבמקסיקו) הוא כדורגלן מקסיקני המשחק בעמדת השוער בקבוצת קלוב אמריקה מליגת העל המקסיקנית ובנבחרת מקסיקו.

## קריירת מועדונים
מלאגון גדל במחלקות הנוער של סנטוס לגונה ואתלטיקו מורליה. הוא החל את הקריירה המקצוענית שלו בקבוצה הבוגרת של אתלטיקו מורליה במסגרת ליגת העל המקסיקנית, וערך עשר הופעות ליגה במדיה.

ב-1 ביולי 2020 חתם מלאגון בקלוב נקקסה מליגת העל המקסיקנית. הוא ערך 72 הופעות ליגה במדי המועדון.

ב-1 בינואר 2023 חתם בקלוב אמריקה מליגת העל המקסיקנית.

## קריירה בינלאומית
מלאגון נכלל בסגל נבחרת מקסיקו לטורניר הכדורגל באולימפיאדת טוקיו בשנת 2021, אך לא שותף בטורניר.

ב-7 ביוני 2023 ערך מלאגון את הופעת הבכורה שלו בנבחרת מקסיקו, בניצחון 2-0 על נבחרת גואטמלה במשחק ידידות.

נכלל בסגל נבחרת מקסיקו לטורניר גביע הזהב 2023.

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:שוערי כדורגל מקסיקנים
קטגוריה:כדורגלני מונרקס מורליה
קטגוריה:כדורגלני נקקסה
קטגוריה:כדורגלני קלוב אמריקה
קטגוריה:כדורגלני נבחרת מקסיקו
קטגוריה:כדורגלנים מקסיקנים באולימפיאדת טוקיו (2020)
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:מקסיקנים שנולדו ב-1997
דאה שחורת-כתף אוסטרלית

**דאה שחורת-כתף אוסטרלית** (שם מדעי: *Elanus axillaris*) היא מין עוף דורס יום מהסוג דאה החיה בכל רחבי אוסטרליה. מין זה הוא קרוב של דאה שחורת-כתף המצויה בישראל והוא תואר ב-1801 בידי החוקר ג'ון לאת'אם.

## תיאור
דאה זו דומה לקרובתה מאסיה ואפריקה והיא מגיעה לאורך של 35 ס"מ ובעלת מוטת כנפיים של 80 עד 100 ס"מ. הנקבה מעט כבדה יותר מהזכר, ומגיעה למשקל ממוצע של כ-300 גרם בעוד משקל הזכר הממוצע הוא כ-260 גרם. היא בעלת נוצות אפורות-לבנות עם ראש גדול, עיניים אדומות ומקור מעוקל כהה ובעלת כנפיים וזנב בעלי קצוות שחורים וחלק חיצוני עליון של הכנף גם שחור. היא דומה למין האוסטרלי דאה כתובת-כנף (*Elanus scriptus*), אך חסרה את הסימנים השחורים שמתחת לכנפי האחרונה.

היא פעילה ביום לאורך השדות, הבתות, החורשות והערבות האוסטרליות. אומנם תפוצתה כלל אוסטרלית אך עדיין היא נדירה במדבריות של מרכז היבשת העמוק ובמערב קייפ יורק או הטריטוריה הצפונית. הם מזדמנים לעיתים לצפון טסמניה, האי קינג ואיי מצר טורס.

הדאה היא טורפת הניזונה ממגוון בעלי חיים קטנים, לרוב בבדידות או בזוגות. בין השאר היא ניזונה מחגבים לרבות ארבה, חולדות, זוחלים קטנים, עופות קטנים ולעיתים רחוקות אפילו ארנבות. עם זאת עכברים ויונקים קטנים בגודל דומה מהווים למעלה מ-90% מתזונתה. דאות רבות מעופפות יחדיו בעתות של מכת עכברים הנחשבת לחגיגה עבורם. הדאות ניזונות בשטח קבוע ממנו הם גם מתצפתים על הטרף ותחתיו יכולים להימצא צניפות של הטרף.

## קישורים חיצוניים

## הערות שוליים

קטגוריה:טקסונים שתוארו בידי ג'ון לאת'אם
קטגוריה:בעלי חיים שתוארו ב-1801
קטגוריה:דאות
קטגוריה:אוסטרליה: עופות
אליפות CONCACAF 1985

**אליפות CONCACAF 1985** נערכה בין ה-24 בפברואר ל-14 בספטמבר 1985, והייתה המהדורה ה-9 של אליפות צפון אמריקה בכדורגל. הטורניר שימש גם כמוקדמות למונדיאל 1986. קנדה זכתה באליפות בפעם הראשונה בתולדותיה והעפילה למונדיאל הראשון בתולדותיה לאחר ניצחון 2–1 על הונדורס. מקסיקו העפילה למונדיאל אוטומטית בשל היותה המארחת של הטורניר.

## שלב הבתים
### בית א'

### בית ב'

### בית ג'

## שלב הגמר

קטגוריה:תחרויות כדורגל ב-1985
קטגוריה:אליפות CONCACAF
טרפניים

ממוזער|טרפן ''Holcocephala fusca'' עם טרפו.
**טרפניים** המכונים גם **זבובים טורפים** (שם מדעי: Asilidae) היא משפחה של חרקים טורפים מסדרת הזבובאים החיים ברחבי העולם (קוסמופוליטיים) ומכילים כ-7,500 מינים. בניגוד למרבית הזבובים הם אינם אוכלי כל אלא ציידים אקטיביים התופסים חרקים קטנים באוויר.

בדומה לזבובים אחרים הם בעלי עיניים מורכבות גדולות, לרוב ירוקות או צבע דומה ולצידם עיניות קטנות יותר והם מעופפים יעילים להפליא. הם בעלי גפי פה חזקים מוקפים ב"שפם" עבה העוזר לרכך חבטות ועקיצות של הטרף. החדק שלהם חדק ודוקרני ואיתו הם מחסלים את הטרף, תוך שהם תופסים אותו בגפיהם הקדמיות ולרוב מסוגלים גם לעופף איתו. בנוסף הם יכולים להתגונן עם הכאתו בטורפים שלהם ועקיצתו כואבת להפליא.

הם חיים סביב לצמחים נמוכים או שיחים ובהם ממתינים לטרף עובר מעופף כמו דבורים ושאר דבוראים, פרפראים, ציקדות, זבובים אחרים, שפיראים, טרמיטים, תיקנאים, מרושתי כנף ותריפסאים וכן לעיתים צדים עכבישים. הלרוות שלהם הם אוכלי רקבובית ולעיתים אף צמחוניים, אך בשלב מסוים הם מתחילים גם לצוד טרף.

## תת-משפחות
* Asilinae
* Bathypogoninae
* Brachyrhopalinae
* Dasypogoninae
* Dioctriinae
* Laphriinae
* Leptogastrinae
* Ommatiinae
* Phellinae
* Stenopogoninae
* Stichopogoninae
* Tillobromatinae
* Trigonomiminae
* Willistonininae

## קישורים חיצוניים

* 

קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:זבובאים
קטגוריה:חרקים טורפים
כל החלומות

"**כל החלומות**" הוא אלבומה השני של הזמרת הישראלית שי המבר. הוא יצא לאור ב-10 ביולי 2023 תחת הוצאת חברת טדי הפקות.

המבר, שהחלה את דרכה בתוכנית "בית ספר למוסיקה" בילדותה ולאחר מכן השתתפה בתוכנית "הכוכב הבא", וסיימה במקום הרביעי, הוציאה את האלבום ביולי 2023 לאחר שנה של עבודה עליו. האלבום הופק על ידי ניר מימון ונוהל אומנותית על ידי מימון והזמרת קרן פלס. הוא כולל שירים מקוריים של המבר, ביניהם הסינגל "אלי את לי פריז", שהיה השיר המושמע ביותר במשך שלושה חודשים על פי אקו"ם. שיר נוסף באלבום, "חייאתי", הגיע לראש השמעות הרדיו. באלבום מופיעים גם עיבודים לשירים "ימים לבנים" ו"הלכתי מהעיר הזאת".

## רשימת רצועות
* כל הרצועות הופקו על ידי ניר מימון.

## הערות שוליים

## קישורים חיצוניים

קטגוריה:אלבומי שי המבר
קטגוריה:אלבומים בעברית
קטגוריה:אלבומים שהופקו על ידי ניר מימון
קטגוריה:אלבומי חברת די-מיוזיק
טרבל (עיירה)

**טרבל** (בבולגרית: **Тервел**) היא עיירה במחוז דובריץ', שבצפון-מזרח בולגריה. העיירה היא המרכז האדמיניסטרטיבי של מחוז המשנה טרבל, שממוקם בחלק המערבי ביותר של מחוז דובריץ'. נכון לדצמבר 2009 התגוררו בעיירה 6,667 תושבים.

## היסטוריה
השם הטורקי העות'מאני הישן של העיירה היה **קורטבונאר** ("Kurtbunar") שפירושו בטורקית הוא "באר הזאבים. במהלך רוב ימי הביניים האזור של העיירה היה חלק מהאימפריה הבולגרית. הכפר הוזכר לראשונה בפנקסי המיסים העות'מאניים משנת 1673. בשנת 1878, קורטבונאר הפך לחלק מנסיכות בולגריה. בעקבות מלחמת הבלקן השנייה, נאלצה בולגריה לוותר על השליטה בקורטבונאר ולהעביר את השליטה בשטח לרומניה יחד עם החלק כל החלק הדרומי של חבל דוברוג'ה. בתקופה שהשטח היה תחת שלטון רומני הכפר שימש כמרכז המנהלי של מחוז דורוסטור. השליטה באזור קורטבונאר חזרה לבולגריה לאחר שבולגריה ורומניה חתמו על הסכם קראיובה בשנת 1940. השם הבולגרי של העיירה טרבל, מכבד את זכרו של טרבל מבולגריה, בנו ויורשו של אספרוך, שליט בולגריה של חבל הבלקן בין השנים 701–721. בינואר 1960 הכפר הוכרז כעיר.

## קישורים חיצוניים

* 

קטגוריה:ערי מחוז דובריץ'
מוקדמות מונדיאל 2026 - אפריקה

**מוקדמות מונדיאל 2026 באפריקה** הוא טורניר המוקדמות, בהשתתפות 54 המדינות החברות בקונפדרציית הכדורגל של אפריקה (CAF). הנבחרות התמודדו על 9 המקומות הישירים למונדיאל 2026 ועל מקום בפלייאוף הביניבשתי.

בעקבות שינוי מספר הנבחרות העולות מיבשת אפריקה מ־5 ל־9, השתנה גם הפורמט של התחרות:
* **שלב הבתים**: 54 הנבחרות החברות בקונפדרציית הכדורגל של אפריקה חולקו ל־9 בתים של 6 קבוצות. כל נבחרת שיחקה נגד שאר הנבחרות בבית שלה במשחק בית וחוץ. 9 מנצחות הבתים עלו  למונדיאל.
* **שלב הפלייאוף**: 4 הנבחרות הטובות ביותר מהמקום השני, התמודדו בפלייאוף שהמנצחת בו העפילה לפלייאוף הביניבשתי.

## הגרלה
הגרלת שלב הבתים התקיימה ב־13 ביולי 2023. הנבחרות דורגו לשש רמות לפי דירוג פיפ"א של יוני 2023.

## שלב הבתים
### בית א

### בית ב

### בית ג

הערה: במשחק בין דרום אפריקה ולסוטו ניצחה דרום אפריקה 2–0. אבל בגלל שיתוף של שחקן מוצהב, הניצחון בוטל ונקבע לדרום אפריקה הפסד טכני 0–3

### בית ד

### בית ה

הערות:
* נבחרת אריתריאה שובצה לבית הזה אולם פרשה מההתמודדות עוד לפני המשחק הראשון.
* המשחק של קונגו נגד ניז'ר שהיה צריך להתקיים ב־6 ביוני 2024 לא התקיים בגלל ששר הספורט של קונגו לא הסכים להזזת המשחק מהבירה ברזוויל לקינשאסה, כפי שהנחו פיפ"א. בעקבות כך נפסק הפסד טכני 0–3 לנבחרת קונגו.
* בעקבות התערבות של הממשלה בפעולות ההתאחדות לכדורגל של קונגו, קונגו הושעתה מהמשך המשחקים בפברואר 2025. בעקבות כך קיבלה הפסד טכני (0–3) לזמביה ולטנזניה.

### בית ו

### בית ז

### בית ח

הערה: גינאה המשוונית שיתפה שחקן שלא כחוק בשני המשחקים הראשונים ולכן פיפ"א החליטה שגינאה המשוונית תפסיד בהם 3–0. במשחקים גינאה המשוונית נצחה בבית את נמיביה 1–0 ואת ליבריה בחוץ 1–0.
הערה2: המשחק בין מלאווי לגינאה המשוונית שהיה אמור להיות ב־9 באוקטובר 2025 בוטל בעקבות בעיה בהגעת הקבוצה האורחת. מלאווי זכתה בניצחון 3–0.

### בית ט

### דירוג המקום השני

הערה: בגלל פרישת אריתריאה והשעיית קונגו הוחלט שבחישוב דירוג המקום השני לכל סגנית ירד הנקודות מהמשחקים נגד הנבחרת מקום אחרון (שישי) בבית שלה (לא כולל ניז'ר שבבית שלה יש 5 נבחרות)

## שלב הפלייאוף
4 הנבחרות הטובות ביותר מהמקום השני, התמודדו בפלייאוף שהמנצחת בו העפילה לפלייאוף הביניבשתי.

## הערות שוליים

קטגוריה:מוקדמות המונדיאל
קטגוריה:מונדיאל 2026
קטגוריה:מוקדמות המונדיאל (אפריקה)
קטגוריה:תחרויות כדורגל ב-2023
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2023 באפריקה
קטגוריה:2024 באפריקה
קטגוריה:2025 באפריקה